Babelscape/SREDFM huggingface dataset:
Χομς

Το μουσουλμανικό τέμενος του [[Χαλίντ ιμπν Ουαλίντ]], δείγμα οθωμανικής αρχιτεκτονικής, στην πόλη Χομς
Η Χομς (Αραβικά: "حمص", Αρχαία Ελληνικά: "Ἔμεσα") είναι πόλη της Συρίας, πρωτεύουσα της ομώνυμης επαρχίας, με περίπου 1.500.000 κατοίκους. Βρίσκεται 501 μ. πάνω από το επίπεδο της θάλασσας και 162 χιλιόμετρα βορείως της συριακής πρωτεύουσας Δαμασκού. Λόγω της θέσης της στον ποταμό Ορόντη και κοντά στα παράλια της Μεσογείου, αποτελεί σπουδαίο διαμετακομιστικό κέντρο μεταξύ παραλίων και ενδοχώρας. Η πόλη είναι επίσης έδρα της Μητροπόλεως Εμέσης του Πατριαρχείου Αντιοχείας.

Η πόλη ήταν γνωστή από τον 1ο αιώνα π.Χ., αιώνα των ελληνιστικών χρόνων, υπό την κυριαρχία των Σελευκιδών, με το όνομα "Έμεσα". Ήταν ξακουστή για το ναό του παγανιστικού (φοινικικής) προέλευσης, θεού του ήλιου, Ηλιογάβαλου. Από τον κύκλο των ιερέων-βασιλέων της Έμεσας λέγεται ότι καταγόταν η οικογένεια του Ιάμβλιχου. Τον καιρό της βυζαντινής κατοχής και εξάπλωσης του Χριστιανισμού, αναδείχτηκε ως πόλη μεγάλης σημασίας. Υπήρξε επίσης πατρίδα του Πάπα Ανίκητου και του Ρωμανού του Μελωδού.

Όταν πέρασε στα χέρια των μουσουλμάνων το 637, αποτέλεσε την πρωτεύουσα της ομώνυμης επαρχίας. Σε όλη τη διάρκεια της αραβικής κατοχής της, οι μουσουλμανικές δυναστείες διαγκωνίζοντο για τον έλεγχό της, καθώς αποτελούσε πόλη ιδιαίτερης στρατηγικής και οικονομικής σημασίας. Ακολούθησαν οι Οθωμανοί Τούρκοι, στα χρόνια των οποίων η πόλη γνώρισε περίοδο παρακμής, μέχρι τον 19ο αιώνα, όταν χάρη στην άνθιση της βιομηχανίας βάμβακος, γνώρισε περίοδο νέας ακμής.

Στη σημερινή εποχή, η Χομς είναι μεγάλο βιομηχανικό κέντρο, με πληθυσμό 1.500.000 κατοίκων, ούσα η τρίτη μεγαλύτερη πόλη της Συρίας, μετά το Χαλέπι βορειότερα και την πρωτεύουσα Δαμασκό νοτιότερα. Αποτελεί έδρα Πανεπιστημίου, ενώ η οικονομία της βασίζεται κυρίως στην αγροτική παραγωγή της περιφέρειάς της. Έχει επίσης ένα κρατικό διυλιστήριο πετρελαίου και αρκετές μικρές βιομηχανικές μονάδες. Ο πληθυσμός της είναι ένα κράμα θρησκειών, αντανακλώντας το πολυποίκιλο θρησκευτικό μωσαϊκό της Συρίας. Οι πιο πολλοί κάτοικοι είναι Σουνίτες Μουσουλμάνοι, ομιλούντες την αραβική γλώσσα, με μια δυναμική μειοψηφία Χριστιανών Ορθοδόξων. Την πόλη κοσμεί σημαντικός αριθμός ιστορικών χριστιανικών ναών, εκκλησιών και μουσουλμανικών τεμένων, ενώ βρίσκεται κοντά στο φρούριο του Κρακ (ονομαστό φρούριο της εποχής των Σταυροφοριών), το οποίο έχει χαρακτηριστεί ως Μνημείο Παγκόσμιας Κληρονομιάς από την UNESCO.
Όμπλαστ του Κεμέροβο

Το Όμπλαστ του Κεμέροβο (ρωσικά: "Ке́меровская о́бласть") είναι ομοσπονδιακό υποκείμενο της Ρωσίας, υπαγόμενο στο Σιβηρικό Διαμέρισμα. Πολλές φορές χρησιμοποιείται και η ονομασία Κουζμπάς, συντομογραφία του ρωσικού Кузнецкий бассейн (Λεκανοπέδιο Κουζνέτσκι).

Η περιφέρεια είναι έντονα εκβιομηχανισμένη και αστικοποιημένη - το 70% του πληθυσμού της ζει σε πόλεις. Πρωτεύουσά της είναι το Κέμεροβο (484.754 κάτοικοι - απογρ. 2002), ενώ ακόμα πέντε πόλεις ξεπερνούν σε πληθυσμό τις 100.000: Νοβοκουζνέτσκ (549.870), Προκόπιφσκ (224.597), Λένινσκ-Κουζνέτσκι (112.253), Κισελιόβσκ (106.341), Μεζντουρέτσενσκ (101.987).

Στο λεκανοπέδιο Κουζνέτσκι εξορύσσεται το 30% του ρωσικού άνθρακα. Έχει υπολογισθεί ότι τα κοιτάσματα καλύπτουν μία έκταση 69.900 χλμ² και φθάνουν σε βάθος τα 1.800 μ, κάνοντας το Κουζμπάς μία από τις μεγαλύτερες ανθρακοπαραγωγικές περιοχές του κόσμου με δυναμικό 725 δισεκατομμύρια τόνους. Η εξόρυξη και κατεργασία του άνθρακα είναι η βάση όλης της βιομηχανικής δραστηριότητας στην περιφέρεια.


Κεμεροβο
Ταντέους Ναλέπα

Ο Ταντέους Ναλέπα ("Tadeusz Nalepa", Ζγκλιομπιένιε, 26 Αυγούστου 1943-Βαρσοβία, 4 Μαρτίου 2007) ήταν Πολωνός συνθέτης και κιθαρίστας. Το 1965 δημιούργησε το συγκρότημα Breakout το οποίο διαλύθηκε 20 χρόνια αργότερα.
Μαοϊσμός

Ο Μαοϊσμός αποτελεί πολιτικοκοινωνική κομμουνιστική θεωρία και πρακτική, η οποία διαμορφώθηκε και εφαρμόσθηκε από τον Κινέζο επαναστάτη ηγέτη Μάο Τσετούνγκ. Συχνά, το μαοϊκό κίνημα αποκαλείται και «Μ-Λ χώρος», διότι πολλά μαοϊστικά κόμματα περιέχουν στον τίτλο τους το χαρακτηρισμό "Μαρξιστικό - Λενινιστικό".

Αφετηρία της αυτονόμησης του μαοϊσμού από το υπόλοιπο κομμουνιστικό κίνημα υπήρξε η ρήξη του Μάο Τσε Τουνγκ με τον Νικήτα Χρουστσόφ, μετά το 20ό συνέδριο του ΚΚΣΕ (1956) και την αποκήρυξη του Ιωσήφ Στάλιν. Ο Μάο διαφώνησε με την αποσταλινοποίηση και διέκοψε οριστικά τις σχέσεις με τη Σοβιετική Ένωση λίγα χρόνια αργότερα, όταν μεταξύ άλλων η σορός του Στάλιν απομακρύνθηκε από το Μαυσωλείο του Λένιν και ενταφιάσθηκε έξω από τα τείχη του Κρεμλίνου.

Κεντρικές ιδέες του μαοϊσμού είναι η πολιτική στήριξη στους αγρότες και όχι στη βιομηχανική εργατική τάξη (αυτό περιγράφηκε από τον Μάο ως «σοσιαλισμός με κινεζικά χαρακτηριστικά»), καθώς και η θεώρηση της Σοβιετικής Ένωσης ως ρεβιζιονιστικού (και επομένως αντισοσιαλιστικού) κράτους μετά τον θάνατο του Στάλιν.
Χρήστος Παναγιωτόπουλος

Ο Χρήστος Παναγιωτόπουλος είναι Έλληνας δημοσιογράφος.

Ήταν Γενικός Διευθυντής Ειδήσεων και Ενημέρωσης στον τηλεοπτικό σταθμό Mega Channel από το 2003 έως και 10 Οκτωβρίου 2014, με την αποχώρηση του Νίκου Χατζηνικολάου.

Προηγουμένως ήταν Αναπληρωτής Διευθυντής Ειδήσεων Ενημέρωσης στο ίδιο κανάλι στο οποίο εργάζεται από το 1991. Από το γάμο του με τη δημοσιογράφο Όλγα Τρέμη απέκτησε ένα γιο, τον Αλέξανδρο. Σύζυγος του είναι η δημοσιογράφος και παρουσιάστρια δελτίων ειδήσεων στο Mega Channel Λίνα Δρούγκα με την οποία απέκτησαν το πρώτο τους παιδί.
Mylo

O Μάιλς ΜακΆινς ("Myles MacInnes", 10 Μαΐου 1978), περισσότερο γνωστό με το καλλιτεχνικό όνομα Mylo, είναι Σκωτσέζος μουσικός και παραγωγός ηλεκτρονικής μουσικής.
Κράι Κρασνογιάρσκ

Το Κράι Κρασνογιάρσκ (ρωσικά: Красноя́рский край) είναι ομοσπονδιακό υποκείμενο της Ρωσίας, υπαγόμενο στο Σιβηρικό Διαμέρισμα. Καταλαμβάνει το κεντρικό κομμάτι της Σιβηρίας, ενώ στη δικαιοδοσία του υπάγονται επίσης τα νησιά "Οκτωβριανή Επανάσταση", "Μπολσεβίκος" και "Κομσομόλος" στο Αρχιπέλαγος Σεβέρναγια Ζέμλια του Αρκτικού ωκεανού.

Με έκταση 2.339.700 χλμ² (λίγο μεγαλύτερη από τη Γροιλανδία), το κράι καλύπτει το 13% ολόκληρης της Ρωσικής Ομοσπονδίας, όντας μικρότερο μόνο από τη Γιακουτία. Η απόσταση του βορειότερου ηπειρωτικού σημείου του (ακτές Αρκτικού Ωκεανού) από το νοτιότερο (σύνορα με Δημοκρατία της Τιβά) είναι περίπου 3.000 χιλιόμετρα!

Το Κράι Κρασνογιάρσκ έλαβε τη σημερινή του μορφή μόλις την 1η Ιανουαρίου 2007, όταν συνενώθηκαν τρία μέχρι τότε χωριστά ομοσπονδιακά υποκείμενα:
* Αυτόνομος θύλακας των Ταϊμίρ (Ταϊμιρία), 862.100 χλμ² - 39.786 κάτοικοι, καταλάμβανε το βόρειο τμήμα του σημερινού κράι.
* Αυτόνομος θύλακας των Εβένκ (Εβενκία), 767.600 χλμ² - 17.697 κάτοικοι, στο κέντρο.
* Κράι Κρασνογιάρσκ, 710.000 χλμ² και περίπου 2.900.000 κάτοικοι, στο νότο συν μία λωρίδα προς το βορρά, κατά μήκος των δυτικών ορίων της Εβενκίας μέχρι τα ΝΔ της Ταϊμιρίας και το Νορίλσκ βορειότερα. 

Το μεγαλύτερο τμήμα του πληθυσμού είναι συγκεντρωμένο στο νότιο κομμάτι, όπου βρίσκεται και η πρωτεύουσα Κρασνογιάρσκ (973.826 κάτοικοι - απογρ. 2010). Άλλες σημαντικές πόλεις είναι το Νορίλσκ (175.365), το Άτσινσκ (109.155) και το Κάνσκ (94.226). Το Νορίλσκ, η βορειότερη πόλη της Σιβηρίας, είναι η δεύτερη μεγαλύτερη πόλη του κόσμου εντός της Αρκτικής ("Κατεψυγμένης") Ζώνης μετά το επίσης ρωσικό Μούρμανσκ.

Βασική οικονομική δραστηριότητα είναι η εξόρυξη και κατεργασία μετάλλων, τα οποία αφθονούν στο υπέδαφος - στο κράι Κρασνογιάρσκ εξορύσσεται το 80% του νικελίου, 75% του κοβαλτίου, 70% του χαλκού και 10% του χρυσού ολόκληρης της Ρωσίας. Άλλη σημαντική δραστηριότητα είναι η ξυλεία, καλύπτοντας το 1/5 της ρωσικής παραγωγής.

Κατηγορία:Σιβηρία
Κίρκα

Ο Κίριλ "Κίρκα" Μπαμπίτσιν ("Kirill "Kirka" Babitzin", Ελσίνκι, 22 Σεπτεμβρίου 1950 - 31 Ιανουαρίου 2007) ήταν Φινλανδός μουσικός. Εκπροσώπησε τη Φινλανδία στο διαγωνισμό Τραγουδιού της Eurovision το 1984 με το τραγούδι "Hengaillaan", όπου ήρθε ένατος.
Δήμητρα Λιάνη

thumb|right|350px|Απρίλιος 1994, Λευκός Οίκος Η Δήμητρα Λιάνη πίσω από τον Ανδρέα Παπανδρέου και τον Μπιλ Κλίντον κατά την επίσημη επίσκεψη του Έλληνα ηγέτη στην Ουάσινγκτον
Η Δήμητρα Λιάνη-Παπανδρέου (Ελευσίνα, 30 Απριλίου 1955) είναι η τρίτη κατά σειρά σύζυγος του Ανδρέα Παπανδρέου.
Τέρενς Χιλλ

Ο Τέρενς Χιλλ (αγγλ. Terence Hill, ψευδώνυμο του Mario Girotti) είναι Ιταλός ηθοποιός και σκηνοθέτης. Γεννήθηκε στη Βενετία της Ιταλίας στις 29 Μαρτίου του 1939. Η μητέρα του ήταν Γερμανίδα. Έζησε στη Γερμανία το διάστημα 1943-1945 και επέζησε από τον βομβαρδισμό της Δρέσδης. Έγινε γνωστός από τις πολλές του συμμετοχές σε ουέστερν ("Western") και σε κωμωδίες, συνήθως παίζοντας ντουέτο μαζί με τον Μπαντ Σπένσερ ("Bud Spencer").
Πενθέκτη Οικουμενική Σύνοδος

Η Πενθέκτη Οικουμενική Σύνοδος συνεκλήθη το 692 στην Κωνσταντινούπολη από τον αυτοκράτορα Ιουστινιανό Β', ο οποίος επευφημήθη από τη σύνοδο ως «αρχιερέας βασιλιάς». Είναι γνωστή επίσης ως Εν Τρούλω Σύνοδος, γιατί συνεκλήθη στην ειδική αίθουσα που έφερε θολωτή στέγη καλούμενη «αίθουσα Τρούλου», στο Ιερό Παλάτι.

Επειδή οι δύο προηγούμενες Οικουμενικές Σύνοδοι δεν ασχολήθηκαν με τη σύνταξη κανόνων, αυτή λειτούργησε ως συμπλήρωμα αυτού του κενού, πράγμα στο οποίο οφείλει το όνομά της. Σε αυτήν μετείχαν 215 επίσκοποι, προερχόμενοι όλοι από την Ανατολή. Προήδρευσε ο Πατριάρχης Παύλος Γ΄, ενώ ο Βασίλειος Γορτύνης, επίσκοπος από το Ανατολικό Ιλλυρικό, χρίστηκε εκπρόσωπος του Πάπα Ρώμης.

Το έργο της ήταν αποκλειστικά νομοκανονικό. Συντάχθηκαν 102 Κανόνες, οι οποίοι ακόμη και σήμερα αποτελούν τη σημαντικότερη κανονική συλλογή της Ορθοδόξου Εκκλησίας. Οι αποφάσεις της δεν έγιναν όμως αποδεκτές από τον Πάπα Σέργιο Α΄ και ακόμη και σήμερα η Καθολική Εκκλησία δεν αναγνωρίζει κανέναν από τους κανόνες της.
Όμπλαστ του Ομσκ

Το Όμπλαστ του Ομσκ (ρωσικά: "О́мская о́бласть") είναι ομοσπονδιακό υποκείμενο της Ρωσίας, υπαγόμενο στο Σιβηρικό διαμέρισμα. Βρίσκεται στο νότιο κομμάτι του διαμερίσματος και συνορεύει με το Καζακστάν.

Ο μισός πληθυσμός ζει στην πρωτεύουσα Ομσκ (1.154.116 κάτοικοι - απογρ. 2010), τη μοναδική μεγάλη πόλη της περιφέρειας - από τις υπόλοιπες, καμία δεν ξεπερνά σε πληθυσμό τις 30.000.


Κατηγορία:Σιβηρία
Όμπλαστ του Τομσκ

Το Όμπλαστ του Τομσκ (ρωσικά: "Τόмская о́бласть") είναι ομοσπονδιακό υποκείμενο της Ρωσίας, υπαγόμενο στο Σιβηρικό διαμέρισμα. Το μεγαλύτερο μέρος του καλύπτεται από πυκνή τάιγκα και έλη.

Μεγαλύτερα αστικά κέντρα του όμπλαστ είναι η πρωτεύουσα Τομσκ (524.669 κάτοικοι - απογρ. 2010) και το γειτονικό της Σέβερσκ (108.590). Οι δύο αυτές πόλεις, οι οποίες απέχουν μεταξύ τους μόλις 15 χλμ, συγκροτούν ένα από τα σημαντικότερα κέντρα παραγωγής ατομικής ενέργειας και επεξεργασίας ραδιενεργών υλικών σε ολόκληρη την Ομοσπονδία.
Πάπυρος Νας

Ο Πάπυρος Νας (Nash) αποτελείται από τέσσερα αποσπάσματα σε πάπυρο τα οποία περιέχουν 24 γραμμές εβραϊκού κειμένου, μήκους περίπου 7,5 έως 12,5 εκατοστών. Η ονομασία που δόθηκε προέρχεται από το όνομα του Δρ Γουόλτερ Λέγουελιν Νας (Walter Llewellyn Nash), του γραμματέα της Εταιρίας Βιβλικής Αρχαιολογίας, ο οποίος είχε αποκτήσει τον πάπυρο από κάποιον Αιγύπτιο έμπορο αρχαιοτήτων το 1902. Δημοσιεύτηκε στο άρθρο «Ένας Προμασοριτικός Βιβλικός Πάπυρος» ("A Pre-Massoretic Biblical Papyrus") από τον Στάνλεϊ Α. Κουκ (Stanley A. Cook) τον επόμενο χρόνο στα "Πρακτικά" (Proceedings) της Εταιρίας Βιβλικής Αρχαιολογίας και δόθηκε ως προσφορά στη Βιβλιοθήκη του Πανεπιστημίου του Κέμπριτζ στην Αγγλία, όπου και παραμένει μέχρι σήμερα.

Η ιδιαίτερη αξία αυτού του αποσπάσματος σε πάπυρο έγκειται στην ηλικία του. Με βάση την παλαιογραφία, ο Πάπυρος Νας χρονολογείται στο δεύτερο ή στον πρώτο αιώνα Π.Κ.Χ.. Πριν την ανακάλυψη των εβραϊκών κειμένων στο Κουμράν το 1947, ο Πάπυρος Νας αποτελούσε την αρχαιότερη μαρτυρία των Εβραϊκών Γραφών.
Νότος

thumb|250px|right|Ο Νότος (Ν) / (South) (S) σε σχέση με τις άλλες κατευθύνσεις.

Ο Νότος είναι γεωγραφική κατεύθυνση. Αποτελεί ένα από τα τέσσερα κύρια σημεία ορίζοντος ή σημεία της πυξίδας. Είναι το αντίθετο του Βορρά, κατά σημείο και κατεύθυνση και βρίσκεται σε ορθή γωνία με την Ανατολή και την Δύση.

Κατά κανόνα, σε όλους τους χάρτες ο Νότος καταφαίνεται στο κάτω ήμισυ από το οριζόντιο μέσον αυτών.
Λόρδος Βύρων

Ο 6ος Βαρόνος Μπάιρον (22 Ιανουαρίου 1788 – 7 Απριλίου 1824), γνωστός στην Ελλάδα ως Λόρδος Βύρων (αγγλικά "George Gordon Byron, 6th Baron Byron", "Lord Byron"), ήταν Άγγλος αριστοκράτης, ποιητής, πολιτικός, Φιλέλληνας και μια από τις σημαντικότερες μορφές του ρομαντισμού. Θεωρείται ένας από τους μεγαλύτερους Βρετανούς ποιητές και παραμένει ακόμα και σήμερα δημοφιλής. Από το πλούσιο έργο του ξεχωρίζουν τα μακροσκελή ποιήματα "Don Juan" («Δον Ζουάν») και "Childe Harold's Pilgrimage" («Το προσκύνημα του Τσάιλντ Χάρολντ»).

Υπήρξε εξαιρετικά διάσημος και επιτυχημένος ως ποιητής, αλλά και ιδιαίτερα αμφιλεγόμενη προσωπικότητα στην Αγγλία, ζώντας άστατη οικονομική και ερωτική ζωή. Ταξίδεψε σε πολλά μέρη στην Ευρώπη, ιδιαίτερα στην Ιταλία, όπου έζησε για επτά χρόνια σε πόλεις όπως η Βενετία, η Ραβένα και η Πίζα. Κατά την παραμονή του στην Ιταλία, δέχτηκε πολλές φορές επισκέψεις από τον φίλο του και έτερο ποιητή Πέρσι Σέλλεϋ (Percy Bysshe Shelley). 

Αργότερα συνέδεσε το όνομα του με την στήριξη των επαναστατικών κινημάτων σε Ιταλία και Ελλάδα, και πέθανε στο πλευρό των Ελλήνων επαναστατών στο Μεσολόγγι, σε ηλικία μόλις 36 χρόνων, μετά από υψηλό πυρετό που ανέπτυξε. 

Θεωρείται από τους πλέον σημαντικούς Άγγλους λογοτέχνες του 19ου αιώνα, ενώ στην Ελλάδα είναι μια από τις πιο αναγνωρίσιμες μορφές της Επανάστασης του 1821 και εθνικός ευεργέτης. Η ζωή του υπήρξε γεμάτη σκάνδαλα, οικονομικά και ερωτικά, με αποκορύφωμα τη φημολογούμενη ερωτική σχέση του με την ετεροθαλή αδελφή του. Η μόνη νόμιμη κόρη του υπήρξε η Άντα Λάβλεϊς (Ada Lovelace), η οποία θεωρείται η πρώτη προγραμματίστρια, γνωστή για τη συμβολή της στη δημιουργία της Αναλυτικής μηχανής του Τσαρλς Μπάμπατζ (Charles Babbage). Στα μη νόμιμα τέκνα του ανήκει η Αλέγκρα Μπάιρον (Allegra Byron), η οποία πέθανε σε μικρή ηλικία, ενώ φήμες θέλουν να απέκτησε και μια κόρη, την Ελίζαμπεθ Μέντορα Λη (Elizabeth Medora Leigh) από την ετεροθαλή αδελφή του. 
thumb|Αυτόγραφη επιστολή του Λόρδου Βύρωνα προς τον Τζων Χάνσον
Συνδιάσκεψη

Με τον όρο Συνδιάσκεψη στο Διεθνές Δίκαιο χαρακτηρίζεται η συνάντηση, συγκέντρωση σε κάποιο τόπο των αντιπροσώπων κάποιων Χωρών με κύριο συνήθως σκοπό την προπαρασκευή Συνθήκης προκειμένου στη συνέχεια να υποβάλουν προς υπογραφή των μερών (Χωρών) για ν΄ ακολουθήσουν την οδό της επικύρωσης από τα κοινοβούλια ή άλλα αρμόδια όργανα των ενδιαφερομένων μερών.

Ο όρος αυτός χρησιμοποιείται ιδιαίτερα για τον προσδιορισμό των διπλωματικών συναντήσεων σε αντίθεση μ΄ εκείνες που εξετάζονται δευτερεύοντα θέματα και που απλά καλούνται συναντήσεις, συνηθέστερα "πρεσβευτικές".

Μετά τη λήξη του Α' Παγκοσμίου Πολέμου και αμέσως μετά την ανακωχή του Μούδρου ακολούθησε η Συνδιάσκεψη Ειρήνης των Παρισίων ή Συνδιάσκεψη ειρήνης (1919) (18 Ιανουαρίου - 12 Μαΐου 1919) μεταξύ αντιπροσώπων 32 συνολικά Χωρών υπό την Προεδρία του Γάλλου Πρωθυπουργού Κλεμανσώ.<br> 
Τον Φεβρουάριο του 1920, τρεις μόλις μήνες μετά τη Συνθήκη του Νεϊγύ, πραγματοποιήθηκε η Διάσκεψη Λονδίνου (1920) μεταξύ των Πρωθυπουργών Αγγλίας Γαλλίας και Ιταλίας. Μετά δε και την υπογραφή της Συνθήκης του Τριανόν (1920) ακολούθησαν η Διάσκεψη Γαλλίας (1920), μεταξύ των Συμμάχων, η Διάσκεψη Σπα Βελγίου μεταξύ των Συμμάχων αφενός και της Γερμανίας και Τουρκίας αφετέρου, μετά από τις οποίες και ακολούθησε η Συνθήκη των Σεβρών. Σημαντική στη συνέχεια συνδιάσκεψη ήταν η Συνδιάσκεψη Λονδίνου 1921 μετά την οποία ακολούθησαν διάφορες συμφωνίες και διασκέψεις μέχρι την Ανακωχή των Μουδανιών, μεταξύ Αγγλίας, Γαλλίας και Ιταλίας αφενός και Τουρκίας αφετέρου, όπου και κατέληξαν στη Συνδιάσκεψη Ειρήνης της Λωζάννης όπου αναθεωρήθηκε η Συνθήκη των Σεβρών με την νέα Συνθήκη της Λωζάννης.

Όμως από τον Β΄ Παγκόσμιο Πόλεμο και μετά, ο όρος "Συνδιάσκεψη" τείνει γενικά να υποκαταστήση τον διεθνή όρο Συνέδριο.

Σημαντικότερες Συνδιασκέψεις θεωρούνται οι δύο της Χάγης 1899 και 1907 που αφορούσαν Πολέμου συμβάσεις καθώς και η Συνδιάσκεψη Γιάλτας το 1945 και η Συνδιάσκεψη Πότσδαμ επίσης το 1945.

Κατηγορία:Διεθνές Δίκαιο
Εμιλί Σιμόν

Η Εμιλί Σιμόν ("Émilie Marie Simon", 17 Ιουλίου 1978) είναι Γαλλίδα τραγουδίστρια.

Γεννήθηκε στο Μονπελιέ.
Όμπλαστ του Καλίνινγκραντ

Το Όμπλαστ του Καλίνινγκραντ (ρωσικά: "Калинингра́дская о́бласть") είναι ομοσπονδιακό υποκείμενο καθώς και εξκλάβιο της Ρωσίας. Βρίσκεται στις νοτιοανατολικές ακτές της Βαλτικής και δε συνδέεται εδαφικά με τη Ρωσία, αλλά περιβάλλεται από τη Λιθουανία (Β,Α) και την Πολωνία (Ν). 

Πρωτεύουσά της είναι το λιμάνι Καλίνινγκραντ (431.902 κάτοικοι - απογραφή 2010), το οποίο μέχρι το 1945 έφερε τη γερμανική ονομασία Κένιγκσμπεργκ ή Καινιξβέργη (Κένινγκσμπεργκ). Στην πραγματικότητα η περιφέρεια αποτελείται από την ενδοχώρα του Κένιγκσμπεργκ, όταν ήταν πρωτεύουσα ενός γερμανικού κρατιδίου, της Ανατολικής Πρωσίας. Περιήλθε υπό σοβιετικό έλεγχο κατά την προέλαση του Κόκκινου Στρατού το 1944 και αναγνωρίσθηκε οριστικά ως σοβιετική κτήση ένα χρόνο αργότερα, με τη "Συμφωνία του Πότσδαμ" ανάμεσα σε ΕΣΣΔ, ΗΠΑ και Ηνωμένο Βασίλειο. Τότε προτιμήθηκε να ενταχθεί στη Σοβιετική Σοσιαλιστική Δημοκρατία της Ρωσίας, παρά στην αντίστοιχη της Λιθουανίας, μολονότι εδαφικά συνόρευε μόνο με τη δεύτερη.

Υπολογίζεται ότι περίπου 2.000.000 Γερμανοί είχαν εγκαταλείψει το Κένιγκσμπεργκ τις μέρες πριν την είσοδο του Κόκκινου Στρατού. Από όσους απέμειναν, οι περισσότεροι προωθήθηκαν στη Γερμανία μετά τη συνθηκολόγησή της. Αμέσως ξεκίνησε η διαδικασία εκσλαβισμού της περιοχής: τα τοπωνύμια άλλαξαν, οι βιομηχανίες και οι υποδομές κρατικοποιήθηκαν, και δόθηκαν κίνητρα σε σοβιετικούς πολίτες να εγκατασταθούν μόνιμα εκεί - κυρίως προερχόμενους από πόλεις ή χωριά που είχαν καταστραφεί από τη Βέρμαχτ.

Σήμερα ο πληθυσμός είναι κυρίως ρωσικής καταγωγής (82,4%). Άλλες εθνότητες που απαντώνται συχνά στην περιφέρεια είναι οι Λευκορώσοι (5,3%) και οι Ουκρανοί (4,9%).
Αταουάλπα Γιουπάνκι

Ο Αταουάλπα Γιουπάνκι ("Atahualpa Yupanqui", ισπανική : [ataˈwalpa ʝuˈpaŋki]) (22 Ιανουαρίου 1908 - 23 Μαΐου 1992) ήταν Αργεντίνος τραγουδιστής, στιχουργός, κιθαρίστας και συγγραφέας. Θεωρείται ως ο πιο σημαντικός εκπρόσωπος της αργεντίνικης φολκ μουσικής του 20ου αιώνα.

Το πραγματικό όνομα του ήταν "Héctor Roberto Chavero Haram" και γεννήθηκε στην Περγαμίνο, περίπου 220 χλμ. από την πόλη Μπουένος Άιρες πρωτεύσα της Αργεντινής . Η οικογένιά του μετακόμισε στο Τουκουμάν όταν ήταν 10 ετών. Εκτιμώντας τους θρυλικούς βασιλιάδες του πολιτισμού των Ίνκας υιθέτησε το όνομα Αταουάλπα Γιουπάνκι.
Αλμπέρτα

250px|right|thumb|Συνοπτικός χάρτης της Αλμπέρτας
Η Αλμπέρτα ή Αλβέρτα (αγγλ.: "Alberta") είναι επαρχία του Καναδά.

Αν και βρίσκεται προς την δυτική πλευρά του Καναδά, η Αλμπέρτα κατατάσσεται και μεταξύ των τριών επαρχιών των κεντρικών καναδικών πεδιάδων (αγγλ., The Prairies· γαλλ., Les Prairies). Η επαρχία συνορεύει ανατολικά με το Σασκάτσουαν, νότια με την Πολιτεία της Μοντάνας των ΗΠΑ, δυτικά με την Βρετανική Κολομβία και βόρεια με τα Βορειοδυτικά Εδάφη. 

Η Αλμπέρτα έχει έκταση 661.848 τ.χλμ. που ισοδυναμεί στο 6,6% περίπου της έκτασης όλου του Καναδά και κατοικείται από 4.436.260 κατοίκους (εκτίμηση 2021) και αντιπροσωπεύει το 11,6% του πληθυσμού της χώρας. Η Αλμπέρτα είναι η 6η μεγαλύτερη επαρχία του Καναδά ως προς την έκτασή της και 4η με βάση τον πληθυσμό της (μετά το Οντάριο, το Κεμπέκ και τη Βρετανική Κολομβία).

Τα κύρια αστικά κέντρα της Αλμπέρτας είναι το Έντμοντον (1.062.643 κάτοικοι), που είναι και η πρωτεύουσα της επαρχίας, και το Κάλγκαρι (1.237.656 κάτοικοι) σύμφωνα με την απογραφή του 2016.

Η επαρχία είναι πολύ πλούσια σε κοιτάσματα πετρελαίου, φυσικού αερίου και βιτουμινιούχων ανθράκων, από όπου επίσης εξάγεται πετρέλαιο. Χάρη στο πετρέλαιο, τα τελευταία χρόνια, η Αλμπέρτα γνωρίζει μεγάλη οικονομική άνθιση.

Η επαρχία πήρε το όνομά της από την αγγλίδα πριγκίπισσα Λουίζ Κάρολιν Αλμπέρτα (Princess Louise Caroline Alberta) (1848­–1939). Η πριγκίπισσα Λουίζ Κάρολιν Αλμπέρτα ήταν τέταρτη κόρη της βασίλισσας Βικτωρίας και σύζυγος του Τζον Ντάγκλας Σάδερλαντ Κάμπελ (John Douglas Sutherland Campbell), που διετέλεσε γενικός κυβερνήτης του Καναδά από το 1878 έως το 1883.
Δημοκρατία των Κόμι

thumb|250px
Η Δημοκρατία των Κόμι (ρωσικά: Респу́блика Ко́ми) είναι ομοσπονδιακό υποκείμενο της Ρωσίας, υπαγόμενο στο Βορειοδυτικό Διαμέρισμα.

Πρωτεύουσα της Δημοκρατίας είναι το Σικτιβκάρ (235.006 κάτοικοι - απογραφή 2010). Άλλες μεγάλες πόλεις είναι η Ουχτά (99.591), η Βορκουτά (70.548), η Πετσόρα και η Ιντά.

Ο πληθυσμός είναι κυρίως ρωσικής καταγωγής (59,6%). Οι αυτόχθονες Κόμι (φινικό φύλο) ανέρχονται στο 25,2%, ενώ απαντώνται επίσης Ουκρανοί (6,1%).

Στα ανατολικά εδάφη της Δημοκρατίας των Κόμι, στους πρόποδες των Ουραλίων, απλώνεται το Δάσος Κόμι - με συνολική έκταση 32.800 χλμ², είναι το μεγαλύτερο παρθένο δάσος της Ευρώπης.
Αλιάνικο ντελ βούλτουρε

μικρογραφία|Αλιάνικο ντελ βούλτουρε
Το κρασί αλιάνικο ντελ βούλτουρε ("vino aglianico del vulture") είναι κρασί της περιοχής Μπαζιλικάτα. Θεωρείται ένα από τα καλύτερα στην Ιταλία, ενώ το όνομα του προέρχεται από την λέξη «Ελληνικό», αφού στο παρελθόν λεγόταν "Βίνο Ελλένικο".
Βρετανική Κολομβία

δεξιά|250px|μικρογραφία|Η θέση της Βρετανικής Κολομβίας στην Βόρειο Αμερική
δεξιά|250px|μικρογραφία|Συνοπτικός χάρτης της Βρετανικής Κολομβίας
Η Βρετανική Κολομβία (αγγλικά: "British Columbia", γαλλικά: "Colombie-Britannique") είναι η πλέον δυτική επαρχία του Καναδά, γνωστή για τις φυσικές ομορφιές της. 

Η Βρετανική Κολομβία έχει έκταση 944.735 τ.χλμ. που ισοδυναμεί στο 9,5% περίπου της έκτασης όλου του Καναδά και κατοικείται από 5.153.040 κατοίκους (εκτίμηση 2021) και αντιπροσωπεύει το 13,5% του πληθυσμού της χώρας. Με βάση τον πληθυσμό της, η Βρετανική Κολομβία είναι η τρίτη μεγαλύτερη επαρχία του Καναδά, μετά το Οντάριο και το Κεμπέκ. 

Πρωτεύουσα της Βρετανικής Κολομβίας είναι η Βικτωρία (335.696 κάτοικοι), αλλά η μεγαλύτερη σε πληθυσμό πόλη της επαρχίας είναι το Βανκούβερ (2.264.823 κάτοικοι), που είναι και σημαντικό λιμάνι, σύμφωνα με την απογραφή του 2016.
Εκκλησιαστική Αλήθεια

«Εκκλησιαστική Αλήθεια» ονομαζόταν ένα περιοδικό έντυπο του Οικουμενικού Πατριαρχείου που εκδιδόταν επί 43 συνεχή χρόνια, από το 1880 μέχρι το 1923. Σκοπός του ήταν η δημοσίευση ειδήσεων που αφορούσαν το Πατριαρχείο και τον Ελληνισμό της Ανατολής, καθώς και διάφορες επιστημονικές μελέτες. Αρχισυντάκτης και βασικότερο στέλεχος του εντύπου ήταν ο Μανουήλ Γεδεών. Στις αρχές της δεκαετίας του 1990 ξεκίνησε η φωτοαναστατική ανατύπωση της Εκκλησιαστικής Αλήθειας από το Πατριαρχικό Ίδρυμα Πατερικών Μελετών στην Ιερά Μονή Βλατάδων στη Θεσσαλονίκη.
Μεδουλάρι

Το Μεδουλάρι, τμήμα του εξοπλισμού των Ελλήνων αγωνιστών της Επαναστάσεως του 1821, ήταν μικρή μεταλλική θήκη όπου φυλαγόταν το "μεδούλι", το λίπος δηλαδή που χρησίμευε στη λίπανση των όπλων. Κρεμόταν από μια λεπτή αλυσίδα στη μέση του αγωνιστή, στερεωμένο στο σελάχι ή το ζωνάρι, συνήθως στην αριστερή πλευρά.
Εξωτερικοί σύνδεσμοι
* Μεδουλάρι, φωτογραφία εκθέματος στο Μουσείο Φωτίου Ραπακούση στο Δήμο Ιωαννιτών.


Κατηγορία:Ελληνικές φορεσιές
Τροπικάλια

Ο Τροπικαλισμός, επίσης γνωστός και ως Τροπικάλια (Tropicália), είναι ένα βραζιλιάνικο κίνημα κατά το δεύτερο μισό της δεκαετίας του '60, το οποίο περιελάμβανε θέατρο, ποίηση και μουσική. Η Τροπικάλια έχει επηρεαστεί απο την "ποεσία κονκρέτα (poesia concreta)", ένα είδος βραζιλιάνικης avant-garde ποίησης, η οποία ενσαρκώθηκε στα έργα καλλιτεχνών όπως ο Αουγκούστο ντε Κάμπος, Χαρόλντο ντε Κάμπος και Ντέτσιο Πινιατάρι μεταξύ άλλων.

Η λέξη "τροπικάλια" πολλές φορές συνδέεται άρρηκτα με το μουσικό στυλ, που μπορεί να χαρακτηριστεί ως μια μίξη μπόσα νόβα, ροκ εν ρολ, παραδοσιακής μουσικής της περιοχής Μπαχία, Πορτογαλικών φάντο με ένα χαρακτηριστικό Άφρο ρυθμό.

Στην αρχή η Τροπικάλια δεν ήταν μόνο μουσική, αλλά είχε αναπτυχθεί σε όλο το φάσμα των εικαστικών τεχνών, υπό την επίδραση καλλιτεχνών όπως ο Χέλιο Οϊτισικα, Λύγια Κλαρκ, Ροζέριο Ντουάρτε και Αντόνιο Δίας. Το όνομα προήλθε από ένα έργο του Χέλιο Οίτισικα. Ένα απο τα πιο χαρακτηριστικά της Τροπικάλια ήταν το έργο "Ανθρωποφαγία", που αναφερόταν στον καλλιτεχνικό καννιβαλισμό όλων των κοινωνιών και αναφέρεται στην μίξη από όλα τα στυλ χωρίς προκαταλήψεις για την κατασκευή κάτι προτύπου και μοναδικού. Το ιδεολογικό μανιφέστο της Τροπικάλια θεωρείται το έργο του Όσβαλντ Ντε Αντράδε "Manifesto Antropófago" 

Το άλμπουμ του 1968 "Collaboration album Tropicália: ou Panis et Circenses" θεωρείται το μουσικό μανιφέστο, ενώ ο Ζιλμπέρτο Ζιλ και ο Καετάνο Βελόζο είναι και οι γεννήτορές του. Οι μουσικοί της Τροπικάλια πειραματίζονταν με περίεργες μουσικές φόρμες και ανορθόδοξες δομές. Επίσης άρρηκτα συνδεδεμένο είναι το κίνημα με τον αριστερό/διεθνιστικό σοσιαλισμό, σε αντίθεση με τον Εθνικιστικό σοσιαλισμό, που ήταν και είναι χαρακτηριστικός οχι μόνο για τη Βραζιλία, αλλά και ολόκληρη τη Λατινική Αμερική. Βαθιά επηρεάστηκε και ο κινηματογράφος (Cinema Novo) και η μουσική (Musica Popularia Brasileira-ΜΒΡ).

Αν και δεν επέτυχε ποτέ εμπορικά, είναι πολύ επιδραστικό κίνημα μέσα και έξω από τη Βραζιλία και το 2002 ο Καετάνο Βελόζο εξέδωσε το έργο "Tropical Truth: A Story of Music and Revolution in Brazil". Η συλλογή του 1999 "Tropicália Essentials" περιέχει τραγούδια από όλους τους καταξιωμένους στον χώρο. Ο Ζιλμπέρτο Ζιλ και ο Καετάνο Βελόζο, αφού φυλακίσθηκαν από τους στρατιωτικούς της χώρας το 1968, έφυγαν για την Αγγλία για μια πενταετία και επέστρεψαν στην πατρίδα τους.
Τζέιμς Κλερκ Μάξγουελ

Ο Τζέιμς Κλερκ Μάξγουελ ("James Clerk Maxwell", 13 Ιουνίου 1831 – 5 Νοεμβρίου 1879) ήταν Σκωτσέζος θεωρητικός φυσικός. Το πιο επιφανές επίτευγμά του ήταν η διατύπωση μιας σειράς εξισώσεων που ένωσαν προηγουμένως άσχετες παρατηρήσεις, πειράματα και εξισώσεις ηλεκτρισμού, μαγνητισμού και οπτικής σε μία συνεπή θεωρία. Η θεωρία του κλασικού ηλεκτρομαγνητισμού καταδεικνύει ότι ο ηλεκτρισμός, ο μαγνητισμός και το φως είναι όλα εκδηλώσεις του ίδιου φαινομένου, καλούμενου ηλεκτρομαγνητικού πεδίου. Τα επιτεύγματα του Μάξγουελ που αφορούν τον ηλεκτρομαγνητισμό αποκαλούνται «η δεύτερη σημαντικότερη ενοποίηση στη φυσική», μετά την πρώτη που πέτυχε ο Ισαάκ Νεύτων.

Ο Μάξγουελ έδειξε ότι το ηλεκτρικό και το μαγνητικό πεδίο ταξιδεύουν στον χώρο σε μορφή κυμάτων με την ταχύτητα του φωτός το 1865, με την έκδοση της" Δυναμικής θεωρίας του ηλεκτρομαγνητικού πεδίου". Ο Μάξγουελ πρότεινε ότι το φως ήταν στην πραγματικότητα κυματισμοί στο ίδιο μέσο που είναι η αιτία ηλεκτρικών και μαγνητικών φαινομένων. Η ενοποίηση φαινομένων φωτός και ηλεκτρισμού οδήγησε στην πρόβλεψη της ύπαρξης ραδιοκυμάτων.

Ο Μάξγουελ επίσης βοήθησε στην ανάπτυξη της κατανομής Μάξγουελ - Μπόλτζμαν, η οποία είναι ένα στατιστικό μέσο περιγραφής των όψεων της κινητικής θεωρίας των αερίων. Είναι επίσης γνωστός για την παρουσίαση της πρώτης ανθεκτικής έγχρωμης φωτογραφίας το 1861 και για τη θεμελιώδη εργασία του στη δομική ακαμψία ράβδων και κοινών πλαισίων (δικτύωματα), όπως αυτά σε πολλές γέφυρες.

Οι ανακαλύψεις του βοήθησαν στην εισαγωγή της εποχής της μοντέρνας φυσικής, θέτοντας τα θεμέλια για τομείς όπως η ειδική θεωρία της σχετικότητας και η κβαντομηχανική. Πολλοί φυσικοί εκτιμούν τον Μάξγουελ ως τον φυσικό του 19ου αιώνα που είχε τη μεγαλύτερη επίδραση στη φυσική του 20ού αιώνα, και η συνεισφορά του στην επιστήμη θεωρείται από πολλούς ίδιας σημασίας με αυτές των Ισαάκ Νεύτωνα και Άλμπερτ Αϊνστάιν. Στη δημοσκόπηση της χιλιετίας — μια επισκόπηση των 100 πιο επιφανών φυσικών - ο Μάξγουελ ψηφίστηκε ως ο τρίτος σπουδαιότερος φυσικός όλων των εποχών, πίσω μόνο από τον Νεύτωνα και τον Αϊνστάιν. Στην εκατονταετία από τα γενέθλια του Μάξγουελ, ο ίδιος ο Αϊνστάιν περιέγραψε εργασία του Μάξγουελ ως την «πιο βαθιά και πιο γόνιμη που συνάντησε η φυσική από την εποχή του Νεύτωνα.» Ο Αινστάιν κρατούσε μια φωτογραφία του Μάξγουελ στον τοίχο μελέτης του, μαζί με αυτές των Μάικλ Φαραντέι και Νεύτωνα.
Πέπερι

thumb|right|220px|Πέπερι

thumb|right|200px|Μαύροι και λευκοί κόκκοι πιπεριού
Το πέπερι είναι γένος αγγειόσπερμων, δικότυλων φυτών. Ανήκει στην τάξη Πεπερωδών και στην οικογένεια των Πιπεριδών με πάνω από 1.500 είδη μικρών δέντρων και θάμνων.

Βρίσκεται στις τροπικές περιοχές της γης.
Το πιο σημαντικό είδος είναι το μαύρο πιπέρι (Piper nigrum) με καταγωγή από την Ινδία από τους καρπούς του παράγεται το λευκό και το μαύρο πιπέρι.

Αναρριχητικό φυτό που ξεπερνά τα 8 μέτρα σε ύψος.
Τα φύλλα του είναι στιλπνά, πλατιά και τα άνθη του είναι αφανή σχηματίζοντας λεπτές ταξιανθίες.
Ο καρπός ή κόκκος πιπεριού είναι μικρός, στρογγυλός, εμπύρηνος με σαρκώδες περικάρπιο και διάμετρο 5-8 χιλιοστά. Το χρώμα των καρπών είναι πράσινο και όταν ωριμάσουν γίνεται κιτρινοκόκκινο, όταν δε ξεραθούν γίνονται μαύροι.
Το άρωμα τους είναι οξύ διαπεραστικό και ερεθιστικό στη μύτη και η γεύση πολύ καυτερή.
Για την καλλίτερη ανάπτυξη του φυτού χρειάζονται υψηλές θερμοκρασίες και αρκετές βροχές. Τα φυτά πολλαπλασιάζονται με μοσχεύματα και καρποφορούν σε 2 χρόνια μετά τη φύτευση τους και για 30-40 χρόνια μπορούν να δίνουν καρπούς.
Η συγκομιδή γίνεται συνήθως χειρωνακτικά. Καλλιεργείται ευρέως στην Ινδονησία , Ινδία, Καμπότζη, Μαλαισία και Βραζιλία.

Από άλλα Ασιατικά είδη όπως τα Piper retrofractum και πέπερι το μακρόν (Piper longum) παρασκευάζονται επίσης διάφορες ποικιλίες πιπεριού.
Οι καρποί των ειδών αυτών χρησιμοποιούνται και στη λαϊκή ιατρική κατά διαφόρων παθήσεων.

Σημαντικής οικονομικής σημασίας είδος είναι και το πέπερι το βετέλειον (Piper betle) που καλλιεργείται στην Ινδία. Χρησιμοποιείται σε διάφορες τελετές όπου το μασούν με ένα φύλλο ομώνυμου φοίνικα. Είναι ήπιο διεγερτικό , τριμμένα φύλλα του χρησιμοποιούνται σαν μπαχαρικό, ενώ αρωματίζει και την αναπνοή.
Στην Ινδία παρασκευάζουν και φάρμακο κατά του συναχιού.

Στην Πολυνησία καλλιεργείται το είδος πέπερι το μεθυστικόν από το οποίο παρασκευάζεται το ποτό κάβα που είναι και το εθνικό ποτό της χώρας.
Σε μικρή ποσότητα είναι καλό αγχολυτικό και ηρεμιστικό , ενώ μεγάλη ποσότητα προκαλεί βαριάς μορφής μέθη.
Ορισμένα από τα είδη του πεπέρεως χρησιμοποιούνται από τους ιθαγενείς για την παρασκευή δηλητηρίου που το τοποθετούν στα βέλη.
Έτσι ζαλίζουν τα διάφορα ζώα και τα ψάρια καταφέρνοντας στη συνέχεια να τα συλλάβουν εύκολα.
Τάνταλος

Ο Τάνταλος υπήρξε ένα από τα χαρακτηριστικότερα πρόσωπα θείας και αιώνιας καταδίκης στην Ελληνική Μυθολογία, δια του οποίου και στηλιτεύτηκε η αμφισβήτηση προς ό,τι το «Θείο» και «Ιερό».

Συγκεκριμένα ο Τάνταλος φέρονταν ως Βασιλεύς της Φρυγίας με έδρα την Σίπυλο. Ήταν γιος του Δία ή του Τμώλου και της Πλουτώς, πατέρας της Νιόβης του Πέλοπα απο την Διώνη και του Βροτέα.
Ο Τάνταλος λοιπόν ως γιος της Πλουτούς (= της αφθονίας) έφθασε να θεωρείται φίλος και ομοτράπεζος των Ολύμπιων Θεών όπου εκ της απληστίας του υπέκλεψε νέκταρ και αμβροσία που μετέφερε στ΄ ανάκτορό του. Παράλληλα δε προσπάθησε να μεταδώσει μυστικά των Θεών στους ανθρώπους. Εκείνο όμως που αποτέλεσε το φρικαλέο των πράξεών του ήταν που ήθελε να διαπιστώσει αν οι Ολύμπιοι θεοί θα μπορούσαν να εξαπατηθούν! Για τον σκοπό αυτό έφθασε στο σημείο να σφάξει τον πρωτότοκο γιο του και να τον προσφέρει σε γεύμα σ΄ αυτούς. Λέγεται πως μόνο η θεά Δήμητρα απορροφημένη στη θλίψη της από την απώλεια της κόρης της Περσεφόνης έφαγε τμήμα από τον βραχίονα του παιδιού, οι δε άλλοι θεοί που αντελήφθησαν το ανόσιο έγκλημα του παιδοκτόνου Ταντάλου, ανάστησαν τον Πέλοπα, αποκατέστησαν τον ακρωτηριασμό του και τιμώρησαν τον πατέρα του σε αιώνια καταδίκη.

Σύμφωνα με τον Όμηρο η επιβληθείσα θεία και αιώνια καταδίκη του ήταν η ακόλουθη: Αφού κεραυνοβολήθηκε από τον πατέρα των θεών Δία (=θανατώθηκε) κατήλθε στον Άδη όπου κατ΄ εντολή των θεών, διατηρουμένων έμβιων αναγκών, τοποθετήθηκε σε λάκκο γεμάτο νερό κάτω ακριβώς από κλώνους δένδρων κατάφορτων με ποικίλους καρπούς (αφθονία). Πεινώντας όμως και διψώντας αφόρητα μόλις άπλωνε το χέρι του να κόψει καρπούς οι κλάδοι ανέρχονταν αμέσως σε μεγάλο ύψος, όταν δε έσκυβε να πιει νερό αυτό εξαφανιζόταν ή απομακρύνονταν από τα πόδια του.

Η θεία και αιώνια αυτή τιμωρία έμεινε περισσότερο γνωστή ως «"μαρτύριο του Ταντάλου"».

Ο αρχαίος Έλληνας ζωγράφος Πολύγνωτος σε πίνακά του απεικόνισε αυτό το μαρτύριο. Επίσης διασώθηκε η εικόνα του μαρτυρίου αυτού σε γλυπτή σαρκοφάγο που φυλάσσεται σήμερα στο Μουσείο του Βατικανού στην οποία και συνυπάρχουν τα επίσης μαρτύρια του Σίσυφου και του Ιξίονα. Τέλος το αυτό μαρτύριο φέρεται σε παράσταση σε αγγείο στο Μουσείο του Μονάχου.

Επίσης, το όνομα του Ταντάλου φέρει ο αστεροειδής 2102 Τάνταλος (2102 Tantalus), που ανακαλύφθηκε το 1975 από τον C. Kowal.

Ακόμη, ￼το χημικό στοιχείο Ταντάλιο με ατομικό αριθμό 73 που ανακαλύφθηκε το 1802 από τον Σουηδό ερευνητή Άντερς Έκεμπεργκ (Anders Ekeberg) πήρε το όνομα του από αυτό το μυθικό πρόσωπο.
Kekkei Genkai

Στη σειρά anime και manga Naruto, με τον όρο Kekkei Genkai είναι γνωστές οι ειδικές ικανότητες που φέρουν κάποιοι νίντζα, οι οποίες δεν είναι προϊόν μάθησης αλλά γενετικό χαρακτηριστικό κληρονομούμενο μόνο στα μέλη συγκεκριμένων οικογενειών. Σε ελεύθερη απόδοση ο όρος σημαίνει «περιορισμός κληρονομικότητας αίματος», ενώ στην αγγλική βιβλιογραφία συναντάται σαν «bloodline limit» ή «advanced bloodline». right|thumb|Η αλυσίδα του DNA.
Άργος Ορεστικό

Το Άργος Ορεστικό είναι κωμόπολη στην Περιφερειακή Ενότητα Καστοριάς, που βρίσκεται στο βορειοδυτικό άκρο της χώρας και εντάσσεται διοικητικά στην Περιφέρεια της Δυτικής Μακεδονίας. Η περιοχή του πρώην Καποδιστριακού Δήμου Άργους Ορεστικού βρίσκεται στο κεντρικό τμήμα του Νομού Καστοριάς και αποτελεί τμήμα του νοτίου ορίου του Νομού στα σύνορά του με τον Νομό Κοζάνης. Με τη διοικητική αναμόρφωση της Τοπικής Αυτοδιοίκησης (Πρόγραμμα «Καλλικράτης»), ο πρώην Δήμος Άργους Ορεστικού συγχωνεύθηκε με τον παρακείμενο πρώην Καποδιστριακό Δήμο Ίωνος Δραγούμη και μαζί συναποτελούν πλέον τον Καλλικρατικό Δήμο Ορεστίδος. Η παλαιότερη ονομασία της πόλης ήταν Χρούπιστα.
Ντιάνε Κρούγκερ

Η Ντιάνε Κρούγκερ ("Diane Kruger", πραγματικό όνομα: "Diane Heidkrüger", 15 Ιουλίου 1976) είναι Γερμανίδα ηθοποιός και πρώην φωτομοντέλο.
Ανρί Τρουαγιά

Ο Ανρί Τρουαγιά (γαλλ. "Henri Troyat") (γενν. την 1 Νοεμβρίου 1911 και απεβίωσε στις 2 Μαρτίου 2007) ήταν Γάλλος συγγραφέας, βιογράφος, ιστορικός και μυθιστοριογράφος. Γεννήθηκε ως Levon Aslan Torossian (ή Lev Aslanovich Tarasov) στη Μόσχα. Μεταξύ άλλων, βραβεύτηκε και με το Βραβείο Γκονκούρ. Πέθανε στις 2 Μαρτίου 2007, ενώ άλλες πηγές αναφέρουν ως ημερομηνία θανάτου την 4 Μαρτίου 2007.
Τεοντόρ Λεμπλάν

Ο Τεοντόρ Λεμπλάν ("Thèodore Leblanc", 1800 - 1837) ήταν Γάλλος ζωγράφος και λιθογράφος. 

Γεννήθηκε στο Στρασβούργο το 1800 και υπήρξε μαθητής του Σαρλέ (N. T. Charlet). Στην Ελλάδα και την Ανατολή έζησε για τρία χρόνια (1825-1827), όπου σχεδίασε εκ του φυσικού σκηνές και ανθρώπινους τύπους. Πέθανε από τα τραύματά του κατά την πολιορκία της πόλης Constantine στην Αλγερία, όπου υπηρετούσε ως λοχαγός του γαλλικού στρατού (1837). Τα έργα του Λεμπλάν έχουν τη ζωντάνια και την ελευθερία του σκίτσου. Ιδιαίτερο είναι το ενδιαφέρον του για την αποτύπωση λεπτομερειών στις φορεσιές των οπλαρχηγών της Επανάστασης, αποτέλεσμα της στρατιωτικής του ιδιότητας.
Μανουέλ Μπέντο

Ο Μανουέλ Μπέντο (γενν. στις 25 Ιουνίου 1948 και απεβίωσε στις 1 Μαρτίου 2007) ήταν Πορτογάλος ποδοσφαιριστής. Υπήρξε τερματοφύλακας και αγωνίστηκε στην Μπενφίκα για 19 χρόνια από το 1972-73 μέχρι την αποχώρησή του το 1991-92 στα 44. Ξεκίνησε την καριέρα του στην Barreirense και στη συνέχεια πήγε στη Benfica το 1972-73. Το 1977 άρχισε να αγωνίζεται και με την εθνική ομάδα της χώρας του.Αγωνίστηκε μεταξύ άλλων στην τελική φάση του Παγκοσμίου Κυπέλλου του 1986 στο Μεξικό, όπου όμως ταλαιπωρήθηκε από τραυματισμό. Το 1990 αποσύρθηκε.
Κολέτ Μπροσέ

Η Κολέτ Μπροσέ (21 Φεβρουαρίου 1922 - 1 Μαρτίου 2007) ήταν Γαλλίδα ηθοποιός. Γεννήθηκε και πέθανε στο Παρίσι. Ήταν σύζυγος του Γάλλου ηθοποιού Ρομπέρ Ντερί. Συμμετείχε στο μιούζικαλ "«La Plume de Ma Tante»", δημιουργία του συζύγου της, για το οποίο και βραβεύτηκε μαζί με τους υπόλοιπους συντελεστές, με το Βραβείο Τόνι το 1959.


Κατηγορία:Γαλλίδες ηθοποιοί κινηματογράφου
Κατηγορία:Γαλλίδες ηθοποιοί θεάτρου
Καλάς

Άνοιγμα κυρίου μενού

Αναζήτηση
Διαφορά μεταξύ των αναθεωρήσεων του «Καλάς»
← Προηγούμενη διαφοράΕπόμενη διαφορά →
Καλάς (επεξεργασία)
Έκδοση από την 13:17, 3 Ιουνίου 2021
 3.161 BYTES ΠΡΟΣΤΕΘΗΚΑΝ, ΠΡΙΝ ΑΠΟ 5 ΛΕΠΤΑ
μ
Αναστροφή της επεξεργασίας από τον 2A02:587:7800:B200:6CDF:E658:25EF:A8DD (συνεισφ.), επιστροφή στην τελευταία εκδοχή υπό C messier

Οι Καλάς (αγγλικά: "Kalash", νουριστάνι: "Kasivo") είναι φυλή του ορεινού Πακιστάν και μέρους του Αφγανιστάν, η οποία ομιλεί την διάλεκτο Καλάς, η οποία υπάγεται στις δαρδικές, μία ομάδα των ινδοάριων διαλέκτων. Ο πληθυσμός τους ανέρχεται σε περίπου 5.000. Διαφέρουν από τις γειτονικές τους φυλές, τόσο εθνολογικά, όσο και κοινωνιολογικά, καθώς η θρησκεία τους αποτελεί αμάλγαμα ανιμισμού, πολυθεϊσμού και πρωτο-ινδουϊσμού, όμως αρκετοί ασπάστηκαν το Ισλάμ.
Στην Ελλάδα υπάρχουν κάποιοι που αποδίδουν αυτή τη διαφοροποίηση στο γεγονός ότι έχουν ελληνική καταγωγή, αφού θεωρούν τη φυλή τους μακρινή απόγονο των στρατευμάτων του Μεγάλου Αλεξάνδρου. Αποτελούν πληθυσμό που παρουσιάζει μεγάλο ενδιαφέρον, όμως έχουν γίνει αρκετές γενετικές έρευνες στις οποίες δεν προέκυψε ελληνική καταγωγή. Στους Καλάς απουσιάζει ο καθαρά ελληνικός απλότυπος 21 (E-M35).
Μποριάνα Κρίστο

Η Μποριάνα Κρίστο ("Borjana Krišto", 13 Αυγούστου 1961) είναι πολιτικός από τη Βοσνία.

Γεννήθηκε στις 13 Αυγούστου 1961. Έγινε Πρόεδρος της Ομοσπονδίας της Βοσνίας-Ερζεγοβίνης, στις 22 Φεβρουαρίου 2007. Είναι η πρώτη γυναίκα που αναρριχήθηκε σε αυτό το αξίωμα. Στις εκλογές που διεξήχθησαν στην Ομοσπονδία της Βοσνίας και Ερζεγοβίνης στις 3 Οκτωβρίου 2010 ήταν υποψήφια και ήρθε 2η, με ποσοστό 19,7%, πίσω από τον νικητή, Ζέλικο Κόμσιτς.
Πιερ Μουανό

Ο Γάλλος συγγραφέας Πιερ Μουανό ("Pierre Moinot") γεννήθηκε στις 29 Μαρτίου 1920 στο Πουατού (Poitou) και πέθανε στις 6 Μαρτίου 2007). Έγραψε κυρίως μυθιστορήματα. Εξελέγη μέλος της Γαλλικής Ακαδημίας στις 21 Ιανουαρίου 1982.
Τραμ Πατρών

right|thumb|250px|Συρμός του τραμ της Πάτρας διέρχεται από τις Ιτιές, αρχές του 20ού αιώνα.
thumb|right|200px|Ανακοίνωση στις εφημερίδες των εγκαινίων του τραμ. <br>Πηγή: "Εμπρός", 8/4/1902.
Το Τραμ Πατρών ήταν σύστημα αστικής συγκοινωνίας σταθερής τροχιάς που λειτούργησε στην Πάτρα από τις 5 Απριλίου 1902 έως τις 8 Μαρτίου 1917.
Αυτισμός

Ο Αυτισμός είναι αναπτυξιακή διαταραχή, που χαρακτηρίζεται από μειωμένη κοινωνική αλληλεπίδραση και επικοινωνία, καθώς και από περιορισμένη, επαναλαμβανόμενη και στερεότυπη συμπεριφορά.

Στην διαταραχή του αυτισμού εμπλέκονται διάφορες εγκεφαλικές δομές με τρόπο που δεν έχει διασαφηνιστεί επαρκώς. Οι δύο άλλες διαταραχές του φάσματος του αυτισμού (ASD) είναι το σύνδρομο Άσπεργκερ, στο οποίο δεν παρατηρείται καθυστέρηση στη γνωστική ανάπτυξη και τη γλώσσα, και η Εκτεταμένη διαταραχή της ανάπτυξης - Μη προσδιοριζόμενη αλλιώς (PDD-NOS), όπου διαγνώσκεται όταν δεν πληρούνται επαρκώς τα κριτήρια για τις άλλες δύο διαταραχές.

Ο αυτισμός αποτελεί μία σοβαρή νευροψυχολογική διαταραχή, που διαρκεί μία ολόκληρη ζωή και είναι συνήθως παρούσα από τη γέννηση του παιδιού. Ο αυτισμός δεν είναι ψυχιατρική νόσος, αλλά εντάσσεται στην κατηγορία των Διάχυτων Αναπτυξιακών Διαταραχών. Αυτές οι διαταραχές χαρακτηρίζονται από σοβαρά ελλείμματα σε πολλούς τομείς της ανάπτυξης, για αυτό το λόγο ονομάζονται «διάχυτες». Πρόκειται για μια αναπτυξιακή διαταραχή του ατόμου, μια διαταραχή της ψυχολογικής του ανάπτυξης. Στο πλαίσιο αυτής της διαταραχής εμποδίζεται ή δυσκολεύεται η ανάπτυξη ορισμένων ψυχολογικών δεξιοτήτων, που είναι ζωτικές για την ψυχο-κοινωνική λειτουργία και επάρκεια του ανθρώπου. Οι δεξιότητες αυτές σχετίζονται με την κοινωνική συναλλαγή και αμοιβαιότητα, την επικοινωνία και την οργάνωση πρόσφορης και σκόπιμης δραστηριότητας. Στις περιοχές αυτές, τα αυτιστικά άτομα εμφανίζουν σημαντικές δυσκολίες και χαρακτηριστικές αποκλίσεις. Ένα ακόμα στοιχείο που επιδεικνύει τη σημαντικότητα του θέματος είναι ότι πέρα από τη ζωή του παιδιού που επηρεάζεται άμεσα, αλλάζει και αυτή των οικογενειών τους, δηλαδή του ευρύτερου κοινωνικού πλαισίου.

Ο αυτισμός έχει μια ισχυρή γενετική βάση, αν και η γενετική του αυτισμού είναι πολύπλοκη και είναι ασαφές κατά πόσον το ASD εξηγείται περισσότερο από σπάνιες μεταλλάξεις ή από σπάνιους συνδυασμούς των κοινών γενετικών παραλλαγών. Σε σπάνιες περιπτώσεις, ο αυτισμός συνδέεται στενά με παράγοντες που προκαλούν εκ γενετής ανωμαλίες. Οι γνώμες διίστανται σχετικά με τα άλλα προτεινόμενα περιβαλλοντικά αίτια, όπως βαρέα μέταλλα, φυτοφάρμακα ή εμβόλια παιδικής ηλικίας. Οι υποθέσεις σχετικά με τα εμβόλια θεωρούνται ευρέως βιολογικά μη εξηγήσιμες και στερούνται πειστικών επιστημονικών αποδείξεων. Όσον αφορά τα στατιστικά στοιχεία, η αναλογία του αυτισμού είναι περίπου 1 ή 2 ανά 1.000 άτομα. Η αναλογία των ASD είναι περίπου 6 ανά 1000, ενώ η αναλογία ανδρών-γυναικών είναι 4 προς 1. 

Δυστυχώς, ο αυτισμός προς το παρόν δε θεραπεύεται και είναι μια ισόβια κατάσταση. Η επιστημονική έρευνα σήμερα εστιάζει στη δημιουργία ανταγωνιστών των ενδορφινών, σε μία προσπάθεια να μειωθεί το πλεόνασμα που εμφανίζεται στα αυτιστικά παιδιά. Παρόμοιες θεραπείες φαίνεται, ότι έχουν επιδράσει θετικά στη μείωση της αυτοκαταστροφικής συμπεριφοράς. Η πιο κατάλληλη αντιμετώπιση, παρ'όλα αυτά βεβαίως είναι αποδεδειγμένα η ειδική αγωγή και ειδικά όταν αυτή συνδυάζεται με πρώιμη παρέμβαση, δηλαδή κατά την προσχολική ηλικία.
Σινιχίρο Αρακάου

Ο Σινιχίρο Αρακάου (), 6 Οκτωβρίου 1966) είναι Ιάπωνας σχεδιαστής μόδας.

Γεννήθηκε το 1966 στην Ιαπωνία , όπου και σπούδασε καλές τέχνες. Εγκαταστάθηκε στη Γαλλία το 1989 και λίγα χρόνια αργότερα παρουσίασε στο Παρίσι την πρώτη του κολεξιόν «Άνοιξη/Καλοκαίρι 1994». Στην παρισινή κολεξιόν του «Άνοιξη/Καλοκαίρι 1999», τις δημιουργίες του συνόδευαν λεπτομερείς οδηγίες για το πως θα πρέπει να φοριούνται τα ρούχα, τα οποία παρουσιάστηκαν σαν έργα τέχνης. Τον Αρακάου απασχολεί ιδιαίτερα η σχέση τέχνης και μόδας.
Ρομπέρτο Καπούτσι

O Ρομπέρτο Καπούτσι ("Roberto Capucci", 2 Δεκεμβρίου 1930) είναι Ιταλός σχεδιαστής μόδας.
Χοφγκάισμαρ

<br>

Το Χοφγκάισμαρ (γερμ. "Hofgeismar") είναι πόλη της Γερμανίας. Βρίσκεται στο κρατίδιο της Έσσης. Η πόλη έχει 17.084 κατοίκους (Ιούνιος 2005) και καλύπτει μια έκταση 86,39 τετραγωνικών χιλιομέτρων.
Κριστιάν Ντιόρ

Ο Κριστιάν Ντιόρ ("Christian Dior", 21 Ιανουαρίου 1905 - 24 Οκτωβρίου 1957) ήταν Γάλλος σχεδιαστής μόδας από τους σημαντικότερους στην ιστορία της παγκόσμιας μόδας.
Τζέιμς Γκαλάνος

242x242px|thumb|right|H Νάνσι Ρέιγκαν με επίσημο ένδυμα του Τζέιμς Γκαλάνος στο Λευκό Οίκο το 1981.

O Τζέιμς Γκαλάνος (αγγλικά: "James Galanos", 20 Σεπτεμβρίου 1924 - 30 Οκτωβρίου 2016) ήταν Αμερικανός σχεδιαστής μόδας, ελληνικής καταγωγής. Θεωρείται ο άρχοντας του prêt-a-porter (ετοιμοφόρετο ένδυμα). Έγινε γνωστός για τη δεξιοτεχνία του στην κοπή μοντέλων, που έραβε με ευρωπαϊκά υφάσματα από σιφόν, μετάξι, βελούδο, στόφες, χειροποίητα σταμπωτά μεταξωτά και δαντέλες και για τα μαύρα κρεπ φορέματά του.
Απελλής

O Απελλής υπήρξε ένας από τους σημαντικότερους Έλληνες ζωγράφους της αρχαιότητας που άκμασε κατά την πρώιμη Ελληνιστική περίοδο. Οι αρχαίες πηγές αναφέρουν πως καταγόταν από την Κω ή την Έφεσο ωστόσο θεωρείται πιθανότερο πως γεννήθηκε στην αρχαία ιωνική πόλη Κολοφώνα, βόρεια της Εφέσου. Οι περισσότερες πληροφορίες για τη ζωή και το έργο του αντλούνται από το 35ο βιβλίο της "Φυσικής Ιστορίας" ("Naturalis Historia") του Πλίνιου του Πρεσβύτερου (23-79 μ.Χ.), σύμφωνα με τον οποίο, ο Απελλής βρέθηκε στην ακμή του κατά την περίοδο της 112ης Ολυμπιάδας (332-329 π.Χ.). Η συνεργασία του με τον Πτολεμαίο Α' της Αιγύπτου υποδηλώνει πως υπήρξε ενεργός τουλάχιστον μέχρι το 305 π.Χ., όταν ο Πτολεμαίος ανακηρύχθηκε βασιλιάς.
Ελένη Ζαφειρίου

Η Ελένη Ζαφειρίου (Λάρισα 1916 – 2 Σεπτεμβρίου 2004) ήταν Ελληνίδα ηθοποιός του θεάτρου, του κινηματογράφου και της τηλεόρασης.
Ρένα Ντορ

Η Ρένα Ντορ (πραγματικό όνομα: Ειρήνη Γιαννάτου, 1917 - 5 Μαρτίου 2000) ήταν Ελληνίδα ηθοποιός του θεάτρου και του κινηματογράφου.
Κώστας Καζάκος

Ο Κώστας Καζάκος (Πύργος Ηλείας, 29 Μαΐου 1935) είναι Έλληνας ηθοποιός, σκηνοθέτης και πρώην βουλευτής. 

Είναι απόφοιτος της Σχολής Κινηματογράφου Λυκούργου Σταυράκου (συγκεκριμένα του τμήματος Ηθοποιών και Σκηνοθετών) καθώς και της Δραματικής Σχολής Θεάτρου Τέχνης Καρόλου Κουν. 

Το 1973, τιμήθηκε με το Α’ Χρυσό Βραβείο του Κινηματογραφικού Φεστιβάλ Θεσσαλονίκης για την αρτιότερη παραγωγή, της μεταφοράς, της Λυσιστράτης. Υπήρξε αντιπρόεδρος του Ελληνικού Κέντρου του Διεθνούς Ινστιτούτου Θεάτρου. 

Είναι Ιδρυτικό μέλος του Ελληνοαραβικού συνδέσμου και μέλος της Επιτροπής Άδειας Άσκησης επαγγέλματος του Ηθοποιού, συν-ιδρυτής του Ελεύθερου Θεάτρου (μαζί με τον Λέοντα Τριβιζά) και ιδρυτής του ιδρύματος «Τζένη Καρέζη».
Islandsflug

H Islandsflug (προφέρεται "Ίσλαντς-φλουγκ") ήταν αεροπορική εταιρεία βασισμένη στην Ισλανδία. Εκτελούσε προγραμματισμένες και ναυλωμένες πτήσεις, καθώς και εμπορευματικές πτήσεις. Παράλληλα μίσθωνε αεροσκάφη και πληρώματα σε άλλες εταιρείες. Η κύρια βάση της ήταν το αεροδρόμιο Κέφλαβικ στο Ρέικιαβικ. Το 2005 συγχωνεύτηκε με την Air Atlanta Icelandic. Η Landsflug ανέλαβε τα εσωτερικά δρομολόγια της Islandsflug.
Landsflug

Η Landsflug (δηλαδή "Εσωτερικές Αερογραμμές") ήταν μία αεροπορική εταιρεία με εδρα το Ρέικιαβικ της Ισλανδίας. Εκτελούσε εσωτερικές επιβατικές πτήσεις. Έδρα της ήταν το διεθνές αεροδρόμιο Κέφλαβικ στο Ρέικιαβικ.
Ελένη Χατζηαργύρη

Η Ελένη Χατζηαργύρη (Χαλκίδα, 9 Νοεμβρίου 1923 - 1 Οκτωβρίου 2004), το γένος Γαρυφαλλίδου, ήταν Ελληνίδα ηθοποιός του θεάτρου, του κινηματογράφου και της τηλεόρασης.
Αλέκος Φασιανός

200px|thumb
Ο Αλέκος Φασιανός (Αθήνα, 1935) είναι Έλληνας ζωγράφος.
Ζαν-Πολ Γκοτιέ

Ο Ζαν-Πολ Γκοτιέ ("Jean-Paul Gaultier", Παρίσι, 24 Απριλίου 1952) είναι Γάλλος σχεδιαστής μόδας.

Μαθήτευσε στις αρχές της δεκαετίας του 1970 στους οίκους Patou και Πιέρ Καρντέν. Δημιούργησε την πρώτη του κολεξιόν ετοιμοφόρετων ενδυμάτων το 1976. Εδραίωσε τον μύθο του "enfant terrible" της μόδας, με τη δουλειά του που ισορροπεί, μεταξύ του ριζοσπαστικού και του συμβατικού. Τον κορσέ, το πιο απλό και παραδοσιακό εσώρουχο, το μετέτρεψε σε προκλητικό εξωτερικό ένδυμα. Εισήγαγε τις φούστες για άνδρες και συνετέλεσε στο να γίνει αποδεκτό το τατουάζ από τις μάζες. Καθιέρωσε την εμπορική σειρά "Gaultier" (1988), σχεδίασε για τον κινηματογράφο και συνεργάστηκε με διάσημους καλλιτέχνες, όπως η Μαντόνα. Ο Γκοτιέ μεταφέρει στην πασαρέλα τη "μόδα του δρόμου", σε συνδυασμό με στοιχεία που σοκάρουν, όπως ο ασαφής καθορισμός του φύλου, της φυλής και της σεξουαλικότητας, με μοντέλα ασυμβίβαστους ή «αληθινούς» τύπους. Το 1997 μεταπήδησε στην υψηλή ραπτική, κάνοντας επιδείξεις στο Παρίσι.
Songs of Faith and Devotion

Το Songs of Faith and Devotion είναι το όγδοο στούντιο άλμπουμ των Depeche Mode. Κυκλοφόρησε το Μάρτιο του 1993 και αποτελεί το πρώτο πείραμα «ροκ ήχου» τους. Δοκίμασαν οργανικές συνθέσεις, βασισμένες τόσο σε ηλεκτρικές κιθάρες και ζωντανά ντραμς όσο και σε συνθεσάιζερ. Ζωντανά έγχορδα, πνευστά και γυναικεία φωνητικά είναι νέες προσθήκες στον ήχο του συγκροτήματος. Είναι το τελευταίο που το συγκρότημα ηχογράφησε με τον Alan Wilder. 

Την καλλιτεχνική επιμέλεια του άλμπουμ ανέλαβε ο Anton Corbijn, συμπεριλαμβανόμενων της φωτογραφίας και του εξωφύλλου. Το εξώφυλλο είναι το μοναδικό στην ιστορία του συγκροτήματος στούντιο άλμπουμ που περιέχει τη φωτογραφία τους.

Αμέσως μετά την κυκλοφορία του, το άλμπουμ έφτασε στο #1 τόσο στα τσαρτ του Ηνωμένου Βασιλείου, όσο και των ΗΠΑ. Για την υποστήριξη του άλμπουμ, οι Depeche Mode εκτέλεσαν 14μηνη περιοδεία με τον τίτλο "Devotional" που κυκλοφόρησε σε βίντεο και σε live άλμπουμ με τίτλο "Songs of Faith and Devotion Live". Τον Οκτώβριο του 2006, το στούντιο album επανακυκλοφόρησε μαζί με DVD και έξτρα υλικό.
Ζαν Πατού

Ο Ζαν Πατού ("Jean Patou", 27 Σεπτεμβρίου 1887 - 8 Μαρτίου 1936) ήταν Γάλλος σχεδιαστής μόδας.
Black Celebration

Το Black Celebration είναι το πέμπτο στούντιο άλμπουμ των Depeche Mode. Εκδόθηκε από την Mute Records στις 17 Μαρτίου 1986.

Με το άλμπουμ αυτό το συγκρότημα άλλαξε τα ηχητικά του μοτίβα, εγκαταλείποντας τον «βιομηχανικό-ποπ» ήχο που χαρακτήριζε τα δύο προγενέστερα έργα του. Ενισχύθηκε ο σκοτεινός ήχος που είχε εισάγει ο Allan Wilder στο παλαιότερο άλμπουμ του συγκροτήματος "Construction Time Again" και εισήχθη μια δυσοίωνη, μα ιδιαίτερα ατμοσφαιρική χροιά, που συνδυάστηκε με μερικούς από τους ψυχρότερους, σκοτεινότερους αλλά και με μεγάλες δόσεις αυτογνωσίας στίχους του Martin Gore μέχρι σήμερα.

Θεωρείται ένας ασυνήθιστα επιτυχής συνδυασμός ελεκτροπόπ και γκόθικ ροκ. Αποτελεί το άλμπουμ των Depeche Mode με τα περισσότερα τραγούδια όπου τα κύρια φωνητικά εκτελεί ο ίδιος ο Gore: "”A Question of Lust” ", "”Sometimes”", "“It Doesn’t Matter Two”" και "”World Full of Nothing” ". Τα υπόλοιπα κομμάτια ερμηνεύει ο David Gahan.